इस वीडियो क्लिप को शेयर करते हुए विराट ने लिखा, 'रास्ते में हमें कुछ लोग सड़क पर चकरा फेंकते हुए दिखे। लग्जरी कार में बैठकर भी लोगों के पास थोड़ी सी समझ नहीं है। क्या ये हमारे देश को साफ रखेंगे? अगर आपको कोई ऐसा करते हुए दिखे तो उसके साथ यही कीजिए और सफाई को लेकर जागरुकता फैलाइए।' इसके अलावा कोहली ने एक अलग ट्वीट में सोशल मीडिया पर होने वाली तमाम बकवास को लेकर भी नाराजगी जताई। उन्होंने लिखा, 'ऐसे बहुत से लोग हैं जिनमें इस तरह का साहसी काम करने की हिम्मत नहीं है और वो इस वीडियो का मजाक उड़ाएंगे। आज के दौर में लोगों के लिए सबकुछ मजाक (meme) हो गया है। शर्म की बात है!'